List prezidentom prezidentovi USA Joe Bidenovi

a prezidentovi Ruskej federácieVladimirovi V. Putinovi

**Vysokoctení páni prezidenti,**

**Joe Biden, prezident USA,**

**a Vladimir V. Putin, prezident Ruskej federácie,**

prijmite prosím pozdravy členov 222-členného združenia Neformálne ekonomické fórum Hospodársky klub, založeného v 1993. roku, a jeho Medzinárodného mierového výboru, založeného v roku 2015.

Poďakovať Vám hneď na začiatku februára, keď sme znepokojení vývojom medzinárodnej situácie, si považujeme za povinnosť. Predovšetkým poďakovať preto, že ste otvorili vzájomný dialóg. S najvyššou pozornosťou vnímame Váš záujem o zmiernenie medzinárodného napätia. I keď obsah Vašich rozhovorov je utajovaný, tak nepochybujeme, že ide o mierové riešenia možných konfliktov v Európe, o vylúčenie akýchkoľvek vojenských konfrontácií medzi Vašimi štátmi a v konečnom dôsledku o  novú kvalitu celosvetovej bezpečnosti.

Napísať Vám toto poďakovanie vzišlo z podnetov členov nášho Medzinárodného mierového výboru, no i návštevníkov našich tradičných ankiet na titulnej strane [www.hospodarskyklub.sk](http://www.hospodarskyklub.sk) pod titulom ANKETY 2022. Napriek snahám niektorých politikov aj médií, zdravý rozum sa vyjavil vo Vašej nominácii na „Mierovú cenu zo Slovenska 2015*“ Za prezidentský dialóg so snahou o vzájomné pochopenia sa pri riešení vysokého napätia v medzinárodných vzťahoch a za vytváranie podmienok pre novú kvalitu celosvetovej bezpečnosti*.

Týchto niekoľko riadkov vyjadruje a svojím spôsobom pečatí, že jestvuje aj neskonale úprimná a nezlomná viera, že Vy, pán prezident J. Biden, a Vy, pán prezident V. V. Putin, budete viesť zmysluplný dialóg dovtedy, kým budú takpovediac temné miesta vo vzťahoch medzi Vašimi štátmi. Je tu neoceniteľná dôvera ľudí, že stojíte oboma nohami na zemi a máte na pamäti to, čo robí život životom a človečinu – záväznosť odkazu minulých generácií.. Či už kvôli tradíciám a jedinečnosti spolupráce v minulosti, kvôli Vaším predchodcom*,* ako ajspoločným úspechom v mene mieru, všestrannej spolupráce a zabezpečenia príťažlivejbudúcnosti našej civilizácie.

Ukazuje sa opäť, a nie po prvýkrát v našom živote, ako je neoceniteľný a pre vývoj Sveta životabudičom otvorený vzťah a komunikácia prezidentov USA a Ruska. Občas sme však nervózni z toho, že Váš príklad zodpovednosti, morálky a úcty k predchodcom nesledujú pozorne Vaši spolupracovníci. Je to až neuveriteľné, ak chcú rozvíjať priateľské vzťahy len na úrovni najvyšších štátnych predstaviteľov. A všemožne bránia tomu, aby sa prihovárali aj prezidenti Vašich štátov k občanom Sveta a konkrétnych regiónov a štátov. Minuli sa tie časy, keď sa mohli dostať do kontaktu s obyčajnými ľuďmi a osobnosťami z tej-ktorej sféry ľudskej činnosti.

Naša „Mierová cena zo Slovenska 2015“ vznikla v dôsledku otvorených a neefektívne riešených problémov medzi národmi a ich štátmi, ako aj obáv, že mier ako taký je príliš krehký kvôli neuváženým aktom niektorých politikov a z ich pocitov nadradenosti. Tento náš podnet s porozumením prijal v apríli 2021 aj pápež František i keď kopakovanému návrhu z konca roka 2014 na zvolanie celosvetovej bezpečnostnej a mierovej konferencie sa nevyjadril.

Vážení páni prezidenti Joe Biden a Vladimir V. Putin, našu poctu prijalo doteraz 24 osobností, a medzi nimi in memoriam 35 US Prezident, mierotvorca a pre našu generáciu legenda John Fitzgerald Kennedy, in memoriam Helmut Kohl, bývalý kancelár NSR, The World Food Prize Foundation so sídlom v Iowa, celosvetový sociálny líder a nositeľ Nobelovej ceny za mier Muhammad Yunus a prezident WEF prof. Klaus Schwab.

Veríme, že to bude práve Váš prezidentský dialóg, ktorý sa stane začiatkom renesancie ľudskosti a života v nepomerne lepších podmienkach. A budete to Vy, ktorí sa zapíšu do pamäti ľudí súčasných aj budúcich generácií. Chceli by sme sa dožiť takej chvíle - časov, že prezidenti ako Vy sa dokážu prihovoriť aj k nám, ktorí bezhranične dôverujú Vašej súdnosti, prezieravosti a zodpovednosti za vývoj civilizácie a každého pozemšťana na planéte.

S prejavmi hlbokej úcty

**Peter Kasalovský**

Zakladajúci člen a predstaviteľ združenia Neformálne ekonomické fórum Hospodársky klub od 19. augusta 1993. roka a jeho Medzinárodného mierového výboru od 8. mája 2015. roka

V Bratislave, Prvého februára 2022